পলাশীর যুদ্ধ
বাংলার শেষ স্বাধীন নবাব সিরাজউদ্দৌলার সাথে ব্রিটিশ ইস্ট ইন্ডিয়া কোম্পানির পলাশী নামক স্থানে যে যুদ্ধ সংঘটিত হয়েছিল তাই পলাশীর যুদ্ধ নামে পরিচিত। ১৭৫৭ সালের জুন ২৩ তারিখে এই যুদ্ধ সংঘটিত হয়েছিল। এই যুদ্ধে সিরাজউদ্দৌলা পরাজিত হন এবং ভারতবর্ষে ইংরেজ শাসন প্রতিষ্ঠার পথ সূচিত হয়।
পিএনএস গাজী
১৯৬৫ সালের যুদ্ধ থেকে শুরু করে ১৯৭১ সালে ডুবে যাওয়ার পূর্ব পর্যন্ত "গাজীই" ছিল ভারত-পাকিস্তান যুদ্ধে ব্যবহৃত একমাত্র ডুবোজাহাজ। ১৯৭১ সালের ইন্দো-পাক যুদ্ধের সময় ভারতের পূর্ব উপকূলে বঙ্গোপসাগরে একটি নৌ অপারেশন পরিচালনার সময় রহস্যজনকভাবে "গাজী" ডুবে যায়। ভারতীয় নৌবাহিনী দাবী করে তাদের ডেস্ট্রয়ার আইএনএস "রাজপুতের" গোলার আঘাতে "গাজী" নিমজ্জিত হয়েছে। অপরদিকে, পাকিস্তানী সামরিক বাহিনীর ভাষ্যমতে ডুবোজাহাজটি হয়তো অভ্যন্তরীণ কোন বিস্ফোরণের ফলে অথবা বিশাখাপত্তম পোতাশ্রয়ে পুতে রাখা কোন মাইন বিস্ফোরণের ফলে নিমজ্জিত হয়েছে। নিরপেক্ষ সূত্র সমূহ এই বিষয়টি নিশ্চিত করে যে "গাজী" দুর্ঘটনা কবলিত হবার সময় আইএনএস "রাজপুত" ঐ স্থানে ছিল না এবং সেটি বন্দরেই অবস্থান করছিল।